
Прочетох, че задължения, които не са били плащани 10 години, могат да бъдат премахнати, заличени. Например месечни сметки, които фигурират от много години във стари фактури и ни заплашват, че са си дължими и ще ни дадат на ЧСИ за тях. Премахването им чух, че става в съда. Какви са стъпките за това?


 

Изтичане по давност
===================

 

Според мен в случая не е необходимо да правите нищо. Ако кредиторът предприеме действия да си събере задълженията по съдебен път може да се позовете на погасяване по давност, която за периодични плащания като месечните сметки е 3 години (чл. 111 от закона за задълженията и договорите).  

Трябва да знаете обаче, че ако освен погасените задължения имате и такива, за които не е изтекла давността, могат да ви присъдени съдебни разходи пропорционални на уважената част от иска.




Следва да се предяви отрицателен установителен иск срещу кредитора в съда, като е препоръчително исковата молба да бъде съставена от адвокат, който да осъществи и процесуално представителство. Адвокатският хонорар също може да бъде присъден за плащане на другата страна в съдебното решение.


Поздрави,  

адв. Николина Митова  

тел. 0898 303092


